ליעד שהם

ליעד שהם (נולד ב-31 בדצמבר 1971) הוא סופר ישראלי. ספריו תורגמו לשש שפות ועובדו לטלוויזיה ולתיאטרון. במקביל, שהם הוא גם עורך דין פעיל ושותף במשרד עורכי דין, ואף מרצה באוניברסיטת תל אביב. 

ביוגרפיה
ליעד שהם נולד בגבעתיים. בילדותו שהה עם משפחתו בפריז, שם אביו עבד במשלחת מטעם משרד הביטחון. מששבו לישראל התגורר בגבעתיים, והוא בוגר בית ספר תיכון ע"ש דוד בן-גוריון בפתח תקווה. בצה"ל שירת בחיל המודיעין (1992-1990).

סבו, יצחק שהם, היה מנהל הוצאת הספרים של "דבר". סבו וסבתו היו ממייסדי שכונת נווה עוז בפתח תקווה, בה נולד אביו.

אביו עבד שנים רבות במשרד הביטחון, וכיהן כמנהל הרכש של חברת 'אל-אופ' ואמו, חיה שהם, ניהלה את תיכון חדש בתל אביב.

שהם הוא בעל תואר ראשון במשפטים מהאוניברסיטה העברית בירושלים (1992–1996) ובעל תואר שני במשפט מסחרי בינלאומי מבית הספר לכלכלה של לונדון (1998-1997). הוא עשה התמחות בבית המשפט המחוזי וחבר לשכת עורכי הדין מאז 1997. שותף במשרד עורכי הדין גולן גולדשמידט ושות', בו הוא עובד מאז שנת 1999; מומחה במשפט מנהלי ומסחרי.

מאז שנת 2001 ועד 2020 יצאו לאור שמונה עשר ספרים פרי עטו.
שהם הוא גם מיוצרי סדרות הטלוויזיה "תמר הבלשית וקפטן יום שלישי", המבוססת על ספרו "אבא בונה עוגה"; "עיר מקלט", המבוססת על ספרו "עיר מקלט"; ו"בת השוטר", בהשראת ספרו "סוף המשחק".

בשנת 2019 עלתה בתיאטרון "גשר" ההצגה "משפט חוזר" בבימויו של אמיר י. וולף, המבוססת על ספרו ושהם נטל חלק בכתיבתה.

שהם כתב גם שני מאמרים אקדמיים בנושא משפט.

דרכו הספרותית
שהם לא כתב למגירה כילד ומעולם לא שאף להיות סופר. כששב לישראל מתקופת לימודיו בלונדון התחיל להעלות על הכתב את חוויותיו ושלח את כתב היד להוצאות ספרים שונות. כתב היד שלו נדחה על ידי כל ההוצאות, חוץ מכנרת; תמר פוקס, עורכת ההוצאה, שבדיוק שבה מביקור בעיר, החליטה להוציא את הספר לאור. כך נולד ספרו הראשון "לונדון בפיתה".

ספרו הבא, "החיים באלכסון", עסק בחייו כרווק. אחר-כך כתב את "אקסטרה סמול", על החיים בישראל; ספרו הרביעי, "החברים של אלוהים", סיפר בצורה הומוריסטית סיפורים מהתנ"ך. בשלב זה שהם הגיע למשבר כתיבה. בפגישה עם העורך הראשי של ההוצאה, דב אלפון, העלה אלפון את האפשרות ששהם יתחיל לכתוב ספרי מתח, והכיר לו את הסופר אמנון ז'קונט, ששימש לשהם כמורה דרך.

כלי התקשורת בארץ ובעולם נוהגים לכנותו "ג'ון גרישם הישראלי", בין היתר מכיוון שגיבורי ארבעת ספרי המתח הראשונים שלו הם עורכי דין.

עד 2018 כתב תשעה ספרי מתח למבוגרים, כל אחד מהם נמכר בלמעלה מ-30,000 עותקים. ספריו בסוגה זו נמכרו עד היום בכ-250 אלף עותקים. כל אחד מספרי המתח שלו זכה בפרס "ספר זהב" מטעם איגוד המוציאים לאור.

זכויות התרגום בספריו "מסדר זיהוי" ו"עיר מקלט" נמכרו באמצעות סוכניו הספרותיים ('קרטיס בראון' שמייצגת את ג'ון לה קארה, טרייסי שבלייה ומרגרט אטווד), להוצאות ספרים בארצות הברית (הוצאת "הארפר קולינס"), אנגליה, גרמניה, צרפת, דנמרק, רוסיה, איטליה ועוד.

שהם נשוי ואב לשניים. הוא מתגורר בתל אביב.

ספריו
 לונדון בפיתה, 2001: חוויותיו של סטודנט ישראלי שמגיע ללמוד בלונדון. עוסק בהבדלים בין הישראלים לאנגלים מנקודת מבט הומוריסטית.
 החיים באלכסון, 2002: החיים כרווק בישראל של ימינו.
 אקסטרה סמול, 2003: סיפורים קצרים אודות חיי היום-יום בישראל הקטנה: ארוחת ליל הסדר, דייט בתקופת פיגועים, משחק כדורגל, אטימות בירוקרטית, החוויה של לקנות באיקאה.
 החברים של אלוהים, 2005: 28 סיפורים מהתנ"ך, מסופרים מחדש בהומור ונקודת מבט עכשווית, חלקם מסופרים מפיהן של דמויות צדדיות.

מתח
 שבוע באמצע החיים, 2007
 מספר חסוי, 2008
 משחק הראיות, 2009
 משפט חוזר, 2010
 מסדר זיהוי, 2011
 עיר מקלט, 2013
 אם המושבות, 2014
 למראית עין, 2016
 יום הדין, 2019
 הערעור האחרון (נכתב ביחד עם יובל אלבשן), 2020
 עד מפתח, 2021
 קרדיט, 2023
 עניין משפחתי, 2024

לילדים ונוער
 אבא בונה עוגה, איורים - נעם נדב, 2012
 הגול הראשון שלי, איורים - אביאל בסיל, 2014
 תיק נוער: טרילוגיית ספרי מתח לבני נוער.
 סיכון כפול, 2017
 איש הפח, 2018
 סוף המשחק, 2019

את ספריו של שהם ערכו אמנון ז'קונט, נועה מנהיים, יעל גובר, מיכל פז קלפ, תמר פוקס ושושי בריינר.

כל ספריו ראו אור בהוצאת כנרת, זמורה-ביתן.

טלוויזיה
 מיוצרי הסדרה לילדים "תמר הבלשית וקפטן יום שלישי" בהפקת ניק ג'וניור (2016). הסדרה מבוססת על ספר הילדים פרי עטו "אבא בונה עוגה".
 מיוצרי הסדרה "עיר מקלט" בהפקת Yes (2018). הסדרה מבוססת על ספרו "עיר מקלט".
 מיוצרי הסדרה "בת השוטר" המשודרת ב-TeenNick ב-Yes (2020). הסדרה היא בהשראת ספרו "סוף המשחק".

תיאטרון
 כתב ביחד עם עוזי וייל לתיאטרון "גשר" את ההצגה "משפט חוזר" המבוססת על ספרו

לקריאה נוספת
 משה גרנות (עורך). לקסיקון היסטורי של הסופרים העברים מאז תש"ח. אגודת הסופרים העבריים במדינת ישראל ודני ספרים. קריית גת, 2009, עמ' 913
 זיסי סתוי ופרופ' יגאל שוורץ (עורכים). לקסיקון הקשרים לסופרים ישראלים. כנרת, זמורה-ביתן, דביר – מוציאים לאור בע"מ ומכון הקשרים, אוניברסיטת בן-גוריון בנגב, באר-שבע. תשע"ד 2014. עמ' 901–902

קישורים חיצוניים


 ליעד שהם, באתר ההוצאה לאור הבריטית "קרטיס בראון"



 משפט חוזר (2019), עמוד ההצגה באתר תיאטרון גשר

מכתביו




ראיונות וכתבות על שהם














על הספר "אקסטרה סמול"



על הספר "משחק הראיות"
 נעמי רייכמן, ג'ון גרישם הישראלי, באתר mynet, 28 במאי 2009

על הספר "מסדר זיהוי"
 רן יגיל, שחקן נשמה. על המותחן החדש של ליעד שהם, "מסדר זיהוי", באתר nrg, 26 ספטמבר 2011


על הספר "אבא בונה עוגה"


על הספר "עיר מקלט"
 סמדר שיר, הסופר הכי מצליח שלא שמעתם עליו, ידיעות אחרונות, 7 ימים, 1 במרץ 2013


 ג'סיקה שטיינברג, הפליטים השקופים מוצאים מחסה ברומן המתח החדש של ליעד שוהם, The Times of Israel, 21 באפריל 2013

על הספר "אם המושבות"

 שי דורון, "אם המושבות" של ליעד שהם: מתח משובח ומושחת, באתר נענע10, 11 באוגוסט 2014


על הספר "סיכון כפול" ו"איש הפח"


על הספר "יום הדין"




על הספר "קרדיט"





על הספר "עניין משפחתי





הערות שוליים

קטגוריה:סופרים ישראלים
קטגוריה:עורכי דין ישראלים
קטגוריה:בוגרי תיכון בן-גוריון (פתח תקווה)
קטגוריה:בוגרי האוניברסיטה העברית בירושלים: משפטים
קטגוריה:בוגרי בית הספר לכלכלה של לונדון
קטגוריה:ישראלים שנולדו ב-1971